Agellid akked tgellidt mi sudnen yelli-tsen ula d aḥarrek ur tḥarrek ara, fɣen-d si leqṣer suffɣen awal ulac anwa ara iqarben ɣer leqṣer. Ulac win i izemren ad iqarreb acku azal rbeɛ n ssaɛa mɣint-d ttjur ttimeqqranin akked tetteṭuṭaḥin, inijel, lkarmus imcubbak wa daxel n wayeḍ, la amdan la lbahayem izmer ad iɛeddi, ulac d acu ara twalid siwa ixef aneggaru n leqṣer yerna si lbeɛdan. Bla ccek tawkilt texdem axedim-is s lewqam, akken mi ara teṭṭes tgeldun ulac d acu ara yagaden fell-as.